CELEX: 32015R0187
Language: lt
Date: 2015-02-06 00:00:00
Title: 2015 m. vasario 6 d. Komisijos įgyvendinimo reglamentas (ES) 2015/187, kuriuo iš dalies keičiami Reglamentu (ES) Nr. 185/2010 nustatyti rankinio bagažo tikrinimo reikalavimai  Tekstas svarbus EEE

7.2.2015   
            
            
               LT
            
            
               Europos Sąjungos oficialusis leidinys
            
            
               L 31/18
            
         KOMISIJOS ĮGYVENDINIMO REGLAMENTAS (ES) 2015/187
   2015 m. vasario 6 d.
   kuriuo iš dalies keičiami Reglamentu (ES) Nr. 185/2010 nustatyti rankinio bagažo tikrinimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:
   
               (1)
            
            
               pastaruoju metu įsitikinta, kad teroristai stengiasi sukurti naują savadarbių sprogstamųjų įtaisų maskuotę, kuri padėtų apeiti esamas aviacijos saugumo priemones, susijusias su rankinio bagažo tikrinimu;
            
         
               (2)
            
            
               kai kurios konkrečios Komisijos reglamentu (ES) Nr. 185/2010 (2) nustatytos priemonės turėtų būti iš dalies pakeistos, kad būtų sumažintas rankiniame bagaže paslėptų savadarbių sprogstamųjų įtaisų keliamas pavojus;
            
         
               (3)
            
            
               padarius pakeitimų, rankinio bagažo tikrinimo sprogmenų aptikimo sistemomis techninės specifikacijos turėtų tapti tobulesnės;
            
         
               (4)
            
            
               padarius pakeitimų, taip pat būtų galima tam tikromis sąlygomis patikrinti rankinį bagažą, kuriame yra nešiojamųjų kompiuterių ir kitų didelių elektros prietaisų;
            
         
               (5)
            
            
               Reglamentas (ES) Nr. 185/2010 turėtų būti atitinkamai iš dalies pakeistas;
            
         
               (6)
            
            
               šis reglamentas turėtų įsigalioti kuo greičiau, kad būtų sumažinta aviacijos saugumo rizika;
            
         
               (7)
            
            
               šiame reglamente nustatytos priemonės atitinka Civilinės aviacijos saugumo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jos paskelbimo. Jis taikomas nuo 2015 m. kovo 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 6 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 97, 2008 4 9, p. 72.
   
      (2)  2010 m. kovo 4 d. Komisijos reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti (OL L 55, 2010 3 5, p. 1).
   
      PRIEDAS
      Reglamento (EB) Nr. 185/2010 priedas iš dalies keičiamas taip:
      
                  1.
               
               
                  4 skyrius iš dalies keičiamas taip:
                  
                              a)
                           
                           
                              4.1.2.1 punktas pakeičiamas taip:
                              
                                          „4.1.2.1.
                                       
                                       
                                          Jeigu rankinis bagažas tikrinamas kitokia nei C2 arba aukštesnį standartą atitinkančia sprogmenų aptikimo sistemos įranga, prieš patikrinimą nešiojamieji kompiuteriai ir kiti dideli elektros prietaisai išimami iš rankinio bagažo ir patikrinami atskirai.“
                                       
                                    ;
                           
                        
                              b)
                           
                           
                              4.1.2.8 punktas pakeičiamas taip:
                              
                                          „4.1.2.8.
                                       
                                       
                                          Jeigu rankinis bagažas patikrintas kitokia nei C2 arba aukštesnį standartą atitinkančia sprogmenų aptikimo sistemos įranga, bagažas, kuriame rastas didelis elektros prietaisas, patikrinamas dar kartą, iš jo išėmus tą prietaisą, o pats elektros prietaisas patikrinamas atskirai.“
                                       
                                    
                        
            
                  2.
               
               
                  12 skyriuje įrašomi šie 12.4.2.7–12.4.2.9 punktai:
                  
                              „12.4.2.7.
                           
                           
                              Visa rankiniam bagažui tikrinti sukurta sprogmenų aptikimo sistemos įranga atitinka bent C1 standartą.
                           
                        
                              12.4.2.8.
                           
                           
                              Visa rankiniam bagažui, kuriame yra nešiojamųjų kompiuterių ir kitų didelių elektros prietaisų, tikrinti sukurta sprogmenų aptikimo sistemos įranga atitinka bent C2 standartą.
                           
                        
                              12.4.2.9.
                           
                           
                              Visa rankiniam bagažui, kuriame yra nešiojamųjų kompiuterių ir kitų didelių elektros prietaisų, taip pat skysčių, aerozolių arba gelių, tikrinti sukurta sprogmenų aptikimo sistemos įranga atitinka bent C3 standartą.“